Երկրորդ եւ երրորդ շաբաթների ընթացքում "Լույսի" ուսանողները և հյուրերը մեկնեցին չորս համայնքներ` Գյումրի, Ջերմուկ և Ծաղկունք գյուղ (Գեղարքունիքի մարզ), Արցախի Վանք գյուղ, որտեղ իրականացվելու էր "Զարգացնենք Հայաստանը" ծրագրի հաջորդ փուլը: Ուսանողները միջոցառումների շարք իրականացրին` կապ հաստատելով համայնքների անդամների հետ: Երկու շաբաթ տեւողությամբ փուլի նպատակն էր ճանաչել համայնքի մարդկանց, սովորել նրանցից եւ հստակեցնել այն խնդիրներն ու մարտահրավերները, որոնց նրանք բախվում են: Այդուհետեւ ուսանողներն անցան կոնկրետ նախագծերի` փորձելով նպաստել բացահայտված խնդիրների լուծմանը: